Reakcije nakon objavljivanja trake Osame bin Ladena 14/12/01 - 2001-12-14
Britanija i Japan kažu da traka opravdava akcije protiv Talebana i mreže al-qaida. Ipak, nekoliko islamskih organizacija u Maleziji i I
Mnogi Amerikanci su, emocijama koje variraju od gađenja do ljutnje, reagovali na novoobjavljenu video traku Osame bin Ladena . Jedan od četvoro zvaničnih prevodilaca onoga što je snimljeno na video traci je rekao da ga je, kada je čuo kako teroristički lider hladnokrvno procjenjuje napade od 11. septembra, to podsjetilo na Hitlerove zločine. Čovjek koji se nalazio u Svjetskom trgovinskom centru u New York-u neposredno prije obrušavanja tornjeva, izjavio je da je, kada je vidio taj snimak, imao želju da razbije ekran svoga televizora. Neki Amerikanci-muslimani izrazili su zabrinutost da video traka može izazavati novi talas uznemiravanja i vandalizma protiv njih. Američki psiholozi su izjavili da je gledanje mrskog lica neprijatelja neka vrsta terapije koja može pomoći u psihološkom oporavku onih koji su na neki način pogođeni septembarskim terorističkim napadima. Vlade zemalja i razne organizacije reaguju na američko objavljivanje video trake Osame bin Ladena o njegovoj ulozi u septembarskim terorističkim napadima. Ambasador Saudijske Arabije u Sjedinjenim Državama je izjavio da ta traka otkriva okrutno i neljudsko lice ubice. On je izrazio nadu da će izvršioci napada na Sjedinjene Države od 11. septembra biti oštro kažnjeni. Zvaničnici Ujedinjenih Arapskih Emirata kažu da video traka otklanja svaku sumnju da je lider al-Qaide stajao iza ovih napada. Britanija i Japan kažu da traka opravdava akcije protiv Talebana i mreže al-qaida. Ipak, nekoliko islamskih organizacija u Maleziji i Indoneziji kažu da sumnjaju u autentičnost trake; one sugerišu da traka može biti falsifikat